Številka: 007-0012/2021 (201)

Datum: 17. 2. 2022

**OBČINSKEMU SVETU**

**OBČINE TRŽIČ**

**ZADEVA:** **POGODBA O PRISTOPU OBČINE TRŽIČ K SKUPNEMU RAVNANJU Z ODPADKI V REGIJSKEM CENTRU ZA RAVNANJE Z ODPADKI LJUBLJANA – RCERO LJUBLJANA**

V skladu z 9. in 18. členom Statuta Občine Tržič (Uradni list RS, št. 19/2013, 74/2015) vam pošiljam v obravnavo in sprejem točko:

|  |
| --- |
| **POGODBA O PRISTOPU OBČINE TRŽIČ**  **K SKUPNEMU RAVNANJU Z ODPADKI V REGIJSKEM CENTRU ZA RAVNANJE Z ODPADKI LJUBLJANA – RCERO LJUBLJANA** |

V skladu z 21. členom Statuta Občine Tržič in 55. členom Poslovnika Občinskega sveta Občine Tržič bo kot poročevala na seji Sveta in delovnih teles sodelovala:

* Jasna Kavčič, vodja Urada za okolje in prostor Občine Tržič

**PREDLOG SKLEPA:**

**Občinski svet Občine Tržič soglaša s podpisom Pogodbe o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana.**

**mag. Borut Sajovic**

**ŽUPAN**

**OBRAZLOŽITEV:**

Na 23. seji Občinskega sveta Občine Tržič, ki je bila dne 21. 10. 2021, je bil pri 7. točki Podelitev koncesij za izvajanje gospodarske javne službe obdelave določenih vrst komunalnih odpadkov ter odlaganja ostankov predelave ali odstranjevanja komunalnih odpadkov z območja Občine Tržič sprejet, s katerim je Občinski svet Občine Tržič zadolžil župana, da z občinsko upravo pripravi vse potrebne dokumente za podelitev koncesij za izvajanje gospodarske javne službe obdelave določenih vrst komunalnih odpadkov ter odlaganja ostankov predelave ali odstranjevanja komunalnih odpadkov z območja Občine Tržič Javnemu podjetju VODOVOD KANALIZACIJA SNAGA d.o.o.

Na podlagi tega sklepa smo kot prvi korak na Mestno občino Ljubljana dne 26. 10. 2021 posredovali vlogo za vključitev Občine Tržič v RCERO Ljubljana. Našo vlogo glede pristopa k RCERO Ljubljana bo na svoji seji dne 25. 2. 2022 obravnaval Svet ustanoviteljev Javnega holdinga Ljubljana. Po potrditvi pristopa Občine Tržič k RCERO Ljubljana bo sledil drugi korak, in sicer podpis Pogodbe o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana. Predlog pogodbe nam je posredovalo Javno podjetje VODOVOD KANALIZACIJA SNAGA d.o.o. Pogodba se po vsebini ohranja enaka kot za vse občine, ki so do sedaj že pristopile k RCERO Ljubljana ali pa še bodo, ne glede na to, da se je od začetka izvajanja projekta RCERO Ljubljana že kaj spremenilo. Občina Tržič bo po podpisu pogodbe imela status občine pristopnice, po pogodbi pa bomo upravičeni uporabljati storitve RCERO Ljubljana, kar se sicer že izvaja na podlagi podpisane Začasne pogodbe za zagotavljanje izvajanja gospodarske javne službe obdelave določenih vrst komunalnih odpadkov ter odlaganja ostankov predelave in odstranjevanja komunalnih odpadkov z območja občine Tržič od 1.1.2022 dalje.

Po podpisu pogodbe o pristopu k RCERO Ljubljana sledi priprava koncesijskih odlokov za obe gospodarski javni službi iz prvega odstavka obrazložitve, kar bo podlaga za vzpostavitev koncesijskega razmerja z javnim podjetjem VODOVOD KANALIZACIJA SNAGA d.o.o.

Občinskemu svetu Občine Tržič predlagamo, da sprejme predlagani sklep.

|  |  |
| --- | --- |
|  |  |

Pripravila:

Jasna Kavčič,

Vodja Urada za okolje in prostor

Klemen Srna,

direktor občinske uprave Občine Tržič

Priloga:

* Predlog Pogodbe o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana